MERCAT VELL: ATENEU POPULAR AUTOGESTIONAT (manifest)\nJordi (Comissió Local) el Dv 24 Jun 2011, 19:03\nATENEU POPULAR AUTOGESTIONAT\nDes de el moviment d’Indignats-Mollet pensem que el Mercat Vell podria ser un espai molt més ben aprofitat i millor gestionat. És per això que defensem un model d’autogestió que tant bons resultats ha donat a altres ciutats de Catalunya.\n\tQui pot gestionar el Mercat Vell?\nActualment l’espai és gestionat des de l’ajuntament. Cada vegada que una associació vol fer un acte ha de demanar-ho al consistori i pactar el dia.\nLes mateixes associacions i col•lectius que fan ús del Mercat Vell són les que podrien gestionar l’espai. Hi ha una gran diversitat de col•lectius que treballen a Mollet per la cultura, la joventut, l’oci, la gent gran, infància etc. i que ho farien molt bé.\n\tQuè volem aconseguir?\nEl Mercat Vell podria estar obert totes les tardes i obrir les nits de divendres i dissabte. Caldria fer alguna inversió i disposar d’un servei de bar per tal que fos un lloc d’acollida i relació de la gent. Així mateix, l’espai hauria de disposar d’una infraestructura que serveixi per facilitar l’organització d’actes. Per exemple, una taula de so fixa per fer concerts.\nVolem potenciar un altre tipus de consum en l’oci. Pensem que cal donar una oferta que no existeix en l’actualitat. Es tracta d’oferir cultura, art, espectacles etc. en un espai de trobada on els diners no són la base de la relació.\n\tA qui va dirigit?\nA l’últim Pla de joventut que l’ajuntament va fer, la demanda que guanyava per majoria era la que el jovent de Mollet disposés d’un espai d’oci, cultura i art permanent amb el qual poder canalitzar les seves inquietuds. Pensem que no cal construir cap equipament, el Mercat Vell és un lloc fantàstic per poder oferir als joves.\nEn aquest sentit cal recordar que tant el PSC,IC-EU, i ERC han defensat avançar en matèria d’autogestió de l’espai públic durant les últimes legislatures.\nPensem que el jovent de Mollet és un col•lectiu poc atès des de l’ajuntament i que el Mercat Vell pot satisfer la demanda d’un espai municipal on trobar-se, sortir i passar-ho bé.\nTot i així el Mercat Vell ha de ser un espai de tots on es pugui accedir amb activitats per petits, joves i grans.\n\tPer què autogestió?\nL’autogestió és un model de gestió utilitzat a d’altres ciutats. No demanem res que no s’estigui fent ja a moltes ciutats de Catalunya.\nL’autogestió dona peu a que els barris, les associacions i les persones facin xarxa social, tinguin un compromís amb allò que estan fent i aconsegueixen que la gent s’impliqui i participi més. Per altre banda, cal descentralitzar la gestió dels ajuntaments. Les persones han de ser protagonistes de la transformació social i no cal que sempre siguin les institucions les que dissenyin la cultura, l’oci etc.


La Facultat de Medicina de Vic atorgarà 25 beques el curs vinent per pal·liar l'impacte de la Covid-19 | Osona.com\nLa Facultat de Medicina de Vic atorgarà 25 beques el curs vinent per pal·liar l'impacte de la Covid-19\nUn 33% de l'alumnat podrà accedir als ajuts el curs que ve\nper Osona.com, 5 d'agost de 2020 a les 09:55 |\nLa Facultat de Medicina de la UVic-UCC atorgarà el curs vinent, i de forma excepcional, un conjunt de 25 noves beques destinades a finançar part del cost de la matrícula de l'alumnat. Es tracta d'uns ajuts de 4.000 euros cadascun que es distribuiran entre l'estudiantat en funció de criteris de renda, i que la Fundació d'Estudis Superiors en Ciències de la Salut (FESS), l'entitat titular de la facultat, ha aprovat per pal·liar l'impacte econòmic que la crisi de la Covid-19 ha pogut provocar en moltes famílies. Segons el centre, un 33% de l'alumnat podrà accedir als ajuts.\nLes beques Covid-19 s'afegeixen a altres mesures que la facultat ja té instaurades. Cada any s'ofereixen 25 noves beques en funció de la renda a estudiants de primer curs, que un cop obtingudes es mantenen durant els sis anys de durada del grau. Es tracta d'uns paquets de beques compatibles amb les que, també amb criteris de renda, distribueix el Ministeri d'Educació i Formació Professional del govern espanyol.\nD'altra banda, la facultat privada també atorga les Beques Talent, unes ajudes de 4.000 euros cadascuna als dos millors expedients acadèmics de cada nivell. En paral·lel, aquest any també s'ha estrenat un quart paquet de beques vinculades a la Pràctica Clínica, que reben els vuit millors expedients d'aquesta assignatura. Cal destacar que la matrícula és d'uns 14.000 euros.\nConsulta les beques\nEl centre BETA de la UVic impulsa un sistema de detecció precoç de la Covid-19 en aigües residuals a Osona\nSocietat, Universitat de Vic-Universitat Central de Catalunya, Universitat de Vic, treball de recerca, Batxillerat, Treballs de Recerca, UVic


L'Havana del «període especial» - Diari de Girona\nL'escriptora Karla Suárez ambienta la seva nova novel·la a la capital cubana de la dècada dels noranta, per seguir la pista d'Antonio Meucci, el primer inventor del telèfon\nmatías crowder 03.05.2019 | 00:24\nEncara avui sembla haver-hi un con de silenci sobre la història recent de Cuba. Mutisme que l'escriptora cubana Karla Suárez s'ha proposat trencar. La història que narra a Habana año cero succeeix en la dècada dels noranta, anys de l'anomenat «període especial», quan ja no hi ha la Unió Soviètica. És en aquell escenari on els seus personatges seguiran la pista del mític Antonio Meucci, el primer inventor del telèfon. D'allí neix una història fascinant, llatina en la seva expressió més profunda. La novel·la va rebre el Premi Carbet del Carib (2012) i el Gran Premi del Llibre Insular (2012).\nQuè va ocasionar a Cuba el «període especial»?\nEstàvem vivint una crisi econòmica terrible, el govern va arribar a parlar de l'«opció zero», és a dir, que hauríem de viure amb el mínim dels mínims. El «període especial» es va declarar oficialment el 1992, tot i que ja s'havia anat anunciant. En aquests anys l'economia cubana depenia de l'intercanvi comercial que mantenia amb els països del bloc comunista. A partir de la caiguda del mur de Berlín aquests van començar a disminuir i el 1991 es va dissoldre la Unió Soviètica. Amb això es van esgotar pràcticament tots els subministraments que arribaven al país i va començar aquesta gran crisi que anomenem «període especial».\nEl comunisme a Cuba no va aplanar les diferències socials...\nJa a inicis de la dècada havien començat a obrir botigues en dòlars per als turistes, però per als cubans estava prohibit tenir dòlars. El 1993 va acabar aquesta prohibició i van començar a circular les dues monedes: el pes cubà i el dòlar. Va començar així la doble economia que encara avui existeix. Amb ella, els cubans vam passar a diferenciar-nos clarament entre els que tenien dòlars i els que no en tenien, amb totes les conseqüències que això porta, inclosa la humiliació, haver de viure al teu país sense tenir dret a la meitat del teu país, per exemple. Jo crec que hi ha una Cuba abans de 1993 i una altra després. És com si hagués acabat un país i en comencés a néixer un altre, d'aquí l'«any zero».\nQuè fa Antonio Meucci a Cuba?\nLa primera vegada que vaig llegir sobre Antonio Meucci va ser quan jo estudiava enginyeria electrònica a la universitat. En aquell temps només existia la hipòtesi que, abans de Bell, Meucci havia inventat el telèfon estant a Cuba, mentre treballava en el llavors teatre Tacón. A Itàlia el reconeixien com el veritable inventor i alguns estudiosos, entre ells el cubà Fernando Ortiz, havien escrit sobre el tema, però realment no existien proves que demostressin tal fet. A mi aquella història de l'inventor no reconegut i que el telèfon s'havia inventat a l'Havana em va fascinar des del principi. Per això la vaig seguir. El 2002 jo vivia a Roma i va ser llavors quan va sortir la notícia del reconeixement. Després de diversos anys d'indagacions en els diferents llocs on va viure Meucci, l'enginyer i investigador italià Basilio Catania havia trobat la prova que demostrava que el treball de Meucci era anterior al de Bell. Gràcies a això es va reconèixer oficialment Meucci com l'inventor del telèfon.\nHi ha un cert paral·lelisme en la vida de Meucci amb Cuba?\nMeucci era un geni, un home súper preparat i capaç. Si en el seu moment no va poder ser reconegut com l'inventor del telèfon va ser perquè no tenia diners per comprar la patent. Li van faltar els 10 dòlars que costava. Més d'un segle després, a l'Havana de 1993 amb 10 dòlars també es podien resoldre molts problemes.\nQuè pensa de l'obertura de la Cuba actual?\nCuba es va posar de moda, Obama va visitar l'illa, els Rolling Stones van oferir un concert, molts cubans emigrats van decidir tornar per fer negocis a Cuba. Però no es van produir canvis polítics a l'illa.\nHi ha de tot, molta gent que la idealitza i molta que la demonitza.


La Generalitat reubica en clíniques de mútues laborals persones grans amb símptomes de Covid-19 de residències - Di@ri de la Discapacitat\nHas de llegir...\nCasa del Mar de Barcelona // Foto: Arxiu\nEl Departament de Treball, Afers Socials i Famílies, juntament amb l’Ajuntament de Barcelona i el Departament de Salut ha posat en marxa el Pla Clínica Social per reubicar en clíniques mútues de treball persones que viuen a residències de gent gran i presenten simptomatologia del Covid-19.\nDimarts a la tarda ja es van fer els primers trasllats a la Clínica FREMAP on van ser derivats tots els 17 usuaris d’una residència de Barcelona i es continuarà amb el trasllat d’altres residents de cinc centres petits més de la ciutat. En aquesta primera fase del Pla Clínica Social, amb FREMAP i Copèrnic, s’han habilitat 123 places.\nEl Departament ha fet una millora del projecte inicial per traslladar aquestes persones a hotels per l’alta complexitat que suposava l’adaptació d’aquests espais a les necessitats de persones d’avançada edat, malaltes o amb simptomatologia i, en molts casos, dependents i grans dependents. La possibilitat de reallotjar-los en equipaments mèdics que permetrà una gran millora en la seva atenció assistencial.\nL’objectiu del Departament amb aquesta actuació és reubicar les persones malaltes o amb simptomatologia d’aquells centres residencials que no puguin garantir l’aïllament correctament i així, d’una banda, millorar la seva atenció sanitària, i d’altra banda, evitar el possible contagi d’altres persones residents amb el Covid-19. Les residències que quedin buides seran netejades a fons i es reservaran com a espais d’emergència en cas que sigui necessari.\nLa setmana passada ja es va posar en marxa dimarts un operatiu similar a la Casa del Mar de Barcelona, on s’han reubicat 25 persones amb discapacitat intel·lectual amb símptomes el Covid-19 procedents de residències i llars residències i aquesta setmana també s’ha condicionat i obert l’alberg de Vic que està preparat per acollir 26 residents amb discapacitat intel·lectual.\nArticle anteriorASPID readapta els seus serveis a l’actual situació de crisi per donar resposta a les necessitats dels seus usuaris\nArticle següentLa Renda Garantida de Ciutadania entra a la seva quarta i última fase d’implementació\nDocument d’ECOM amb les mesures aplicades per la Covid-19 pels col·lectius vulnerables\nPortada del document elaborat per l'entitat // Foto: ECOM ECOM ha publicat un document on es recullen les...\nRedacció/Fonts - 20 de maig de 2020 2\nLa nova validesa serà fins a 1 any després de l'estat d'alarma // Foto: Ajuntament de Barcelona El...\nTac Osona ofereix serveis de neteja i desinfecció per contenir la Covid-19\nEls serveis de neteja de Tac Osona tenen una experiència de 20 anys // Foto: Sant Tomàs Tac...


L'acord per formar govern entre Junts pel Sí i la CUP deixa fora Mas | Reusdigital.cat diari de Reus. Notícies i actualitat del Camp de Tarragona\nCarles Puigdemont, alcalde de Girona i president de l'AMI, serà el candidat a la Presidència de la Generalitat\n09 de Gener de 2016, per ACN\nEl pacte entre Junts pel Sí i la CUP deixa Mas fora del govern\nJunts pel Sí i la CUP han arribat finalment a un acord aquest dissabte a la tarda per desencallar les negociacions per formar el Govern de la Generalitat. L'acord al qual han arribat les dues forces que passa pel fet que Carles Puigdemont, alcalde de Girona i president de l'AMI, sigui el candidat a la Presidència de la Generalitat, mentre que Artur Mas ha fet finalment un pas enrere i quedarà fora del Govern, segons han confirmat a l'ACN fonts coneixedores del pacte.\nL'acord ha arribat en l'últim minut després de tres mesos de negociacions. La investidura serà aquest diumenge, just al límit per evitar unes noves eleccions anticipades. La CUP ja va dir que acceptaria la dimissió d'alguns dels seus diputats a canvi que Mas s'enretirés i algú altre de CDC assumís la presidència. Els cupaires, a més, garantirien estabilitat en allò pactat. Carles Puigdemont ha entrat aquesta tarda al Palau de la Generalitat, on s'ha reunit la cúpula convergent amb el president en funcions.\nLa reacció de Mas\nEl president de la Generalitat en funcions, Artur Mas, ha anunciat que des d'ara es dedicarà "a renovar CDC" i ha deixat la porta a oberta a tornar-se a presentar com a candidat en un futur, tot i que tampoc no ho ha garantit. Mas ha recordat que ell s'havia compromès a retirar-se de la primera línia política després d'aquesta legislatura, que estava fixada en 18 mesos, però ha argumentat que un cop no ha pogut ser investit, ell queda "rellevat" d'aquest compromís. Ha assegurat que queda "a disposició del Parlament" pel que se li demani, també a disposició del futur president, Carles Puigdemont, però ha reconegut que encara no ha pensat què farà amb la seva acta de diputat.\nPer la seva part, i des d'Esquerra, Oriol Junqueras s'ha felicitat per l'acord entre Junts pel Sí i la CUP que, finalment, permetrà iniciar la legislatura i investir Carles Puigdemont com a nou president de la Generalitat. "Gràcies a tots i sobretot a un gest que passarà a la història. Propera estació, independència", ha celebrat a través de Twitter, en al·lusió al pas enrere d'Artur Mas. El líder dels republicans ha remarcat que "no ens vàrem cansar, no vàrem abandonar i no ens vàrem rendir" i "no ho hem fet mai. Mai ho farem", ha afegit.\nTarragona impulsa un pla de monitoratge de la muralla romana


Ferienpark Merkelbach Harzgerode Alemanya - Ofertes d'hotels amb els MILLORS DESCOMPTES EN LÍNIA\nAm Bergerat Mullerteich, Harzgerode, Harzgerode, Alemanya, 06502 - Veure al mapa\nThree-Bedroom House 2 with winter garden\nMés informació sobre Ferienpark Merkelbach\nPer als viatgers què vulguin captar les imatges i els sons de Friedrichsbrunn, Ferienpark Merkelbach és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFerienpark Merkelbach ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos transport hotel/aeroport, instal·lacions per a reunions i banquets , habitació familiar, restaurant, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. Esquí, pesca, massatge, parc infantil, billar de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Friedrichsbrunn, el Ferienpark Merkelbach és el lloc perfecte per una estimulant i emocionant escapada.


ÀREA METROPOLITANA DE BARCELONA. CGT\nOCURRÈNCIES “AYUSO” A L’AMB!\nPotser la nostra cúpula directiva no és la més eficaç, eficient i efectiva malgrat disposar de molts serveis d’assessorament, planificació, estratègia, coordinació i prospectiva, però sí que de tant en tant té bones pensades.\nAl proppassat mes de març hi havia por per la pandèmia i el confinament, fins i tot va haver-hi ingressos hospitalaris entre la plantilla. Després van venir les felicitacions posteriors pel nostre treball des de casa i els elogis pel nostre compromís.\nI vet aquí que amb la tornada al col·le, com si les calors de l’estiu haguessin afectat el raciocini d’alguna ment dirigent, se’ns fa arribar un Pla de treball presencial que contempla establir com a modalitat de treball per a tota la plantilla el treball presencial en el 100% de la jornada laboral. El Pla es recull en un Decret de Vicepresidència executiva i és a aquest Vicepresident a qui totes les fonts consultades descarreguen la responsabilitat ja que a la seva alcaldia diuen que tots els funcionaris treballen presencialment.\nTant se val, aquí totes les decisions són col·legiades i no entrarem en batalletes internes de la direcció, però malgrat les boniques FAQS -modern acrònim anglès en voga- que l’acompanyen, gran part dels caps de la casa no saben ben bé com aplicar-ho en els seus departaments. El tema dels percentatges va vorejar el ridícul en les primeres versions del Decret on figuraven percentatges d’assistència senars que suposaven mig dia... La bústia coronavirus@amb.cat ha deixat de funcionar, com a símptoma que tot ja està coll avall, però les instruccions de què fer si us trobeu malament i heu d’anar al CAP sanitari són ben ocurrents. Les càmeres termogràfiques situades elegantment en els accessos tenen el límit en 37,5ºC quan se’ns diu per tot arreu que el límit de la febre està en 37ºC. Les recomanacions de clima per a usuaris a l’ÀMB estan generant un munt de nous experts en climatització que sostenen amb perícia que cal tenir totes les finestres obertes constantment anunciant un hivern rigorós a les nostres oficines...\nI el teletreball? Ah! Això no s’ha fet mai a l’ÀMB. El que fèiem -i continuem fent- és “treballar des de casa”, a distància si voleu dir-ho més correctament. La direcció no contempla la instauració del teletreball com a mesura de conciliació laboral, només l’interessa organitzar una Time Use Week 2020 i penjar-se medalles de l’ús del temps per a millorar el benestar de les persones. Què bonic!.\nNi tampoc creu el més mínim en la mobilitat sostenible, malgrat el discurs de postureig: obligar a assistir a la feina a més de 750 persones cada dia no és sostenible ni per a la mobilitat ni per al planeta.\nI en el fons, i així ho manifesten en privat, creuen que quan treballem des de casa “estem de vacances”. I a més, que guanyem diners! Posar a disposició de la casa els nostres equips informàtics, els nostres telèfons, el mobiliari, la llum, etc. no compta, com tampoc compta la nostra disponibilitat horària. Ens diuen que estalviem en desplaçament i amb això ja tenim prou. I tot això malgrat que a Madrid el govern dels dos principals partits de l’equip de govern de l’ÀMB ha aprovat una llei de teletreball que comporta compensacions a qui en realitzi. Aquí no volen ni sentir a parlar. Però els Consellers i Conselleres metropolitans sí que cobren dietes per assistir telemàticament a les reunions.\nEl personal de l’ÀMB no està content i ho demostren les més de 200 signatures recollides contràries a la implantació del Pla de treball presencial d’un text que ha corregut per whatsap. No en són més perquè la majoria de la plantilla és temporal i té por a signar res. No se’n refien de la Direcció i fan bé. El Comitè Unitari, òrgan de representació del personal, i les tres Seccions Sindicals presents a la casa hem argumentat en contra de la decisió però la resposta rebuda és que les Resolucions de la Conselleria de Salut no els obliguen. Si finalment alguna mesura els obliga, ho faran (només faltaria!), però llavors potser no tindran motius per felicitar al maltractat i cabrejat personal.\nAvui mateix ens comuniquen què, per atendre a les circumstàncies (què sensibles i empàtics que son...!) congelaran la presencialitat fins a nou avís en el 50%. No han estat capaços d’entendre que això no és el que les autoritats sanitàries els estan demanant però, com sempre, es tracta de “sostenella i no emmendalla”.\nAyuso va obeïr les mesures sanitàries quan no li va quedar més remei, com farà aquí la direcció institucional, amb la diferència que aquí serà el mateix partit el que els obligarà, sense afegir raons, només el poder i el color polític. La salut de les treballadores i de la societat en general al servei de les creences de qui ens dirigeix...\nPublicat per CGT.AMB a 16.10.20


2009 febrer - Viatjar.CAT\nLa ruta de Flysch a Guipúscua, un recorregut per la història\nDescobreix l'evolució geològica del territori basc\nBy Xavi Villalvilla, on 11 de febrer de 2009\nImatge de la Ruta del Flysch\nEls viatgers com vosaltres segur que esteu pensant en properes rutes a fer. Mai heu escoltat parlar de la Ruta del Flysch al País Basc? És una experiència fantàstica per a traduir-la de la millor manera hem de fer una mena de viatge en el temps utilitzant com a mitjà la natura.\nPerò entrem en detall. La Ruta del Flysch es situa a la costa occidental de Guipúscua, més concretament a les localitats de Deba, Mutriku i Zumaia, la zona més turística de la província.\nLa particularitat de la ruta de Flysch és la peculiar formació rocosa del lloc després de milions d’anys de cops de mar que ha deixat al descobert diferents mostres de la capa terrestre que ens permeten observar detingudament què ha succeït a la Terra durant milions d’anys. Aquest estudi de geologia apte per a tot el món és ideal per a comprendre una mica més el passat del nostre planeta i els diferents cataclismes que ha patit.


L'estafa de la doble trucada: l'últim intent d'enganyar per telèfon - Regió7\nL'estafa de la doble trucada: l'últim intent d'enganyar per telèfon\nJa s'ha posat en coneixement de la policia i de les operadores\n19·02·20 | 11:36\nL'estafa de la «doble trucada» consisteix en fingir ser companyies de telefonia | Shutterstock\nL'Organització de Consumidors i Usuaris (OCU) ha rebut en les últimes setmanes nombroses queixes de consumidors que són víctimes d'una pràctica fraudulenta que té com a fi canviar-los de companyia a través d'un engany. Es tracta de la coneguda com a "estafa de la doble trucada", una per a advertir d'una (falsa) pujada de preus i una altra per oferir-li una (falsa) oferta suposadament avalada per l'OCU.\nL'intent d'estafa afecta la majoria de les operadores i la dinàmica, amb diferents variacions, sol ser la mateixa. L'usuari rep una trucada suposadament del seu operador en què se l'informa d'una pujada immediata d'entre 15 i 20 euros de la seva tarifa. Poc temps després, rebrà una segona trucada d'una altra companyia que li ofereix una suposada bona oferta per canviar-se d'operador, de vegades esmentant que aquesta companyia és la recomanada per l'OCU, però tot això és fals.\nAlguns usuaris indiquen que no veuen reflectits a la pantalla del seu mòbil el número d'origen de la trucada, però en aquells casos en què el nombre es visualitza tampoc és una ajuda per identificar els responsables de l'engany ja que un consumidor no pot identificar una empresa a partir del número de telèfon. L'OCU denuncia l'opacitat que hi ha a l'hora de determinar qui és responsable d'un número de telèfon que s'utilitza per fer trucades de tipus comercial.\nL'OCU ha denunciat el cas a la policia i s'ha posat en contacte amb totes les operadores,per advertir d'aquesta pràctica i de les possibles responsabilitats en què puguin incórrer per l'engany que suposa per als consumidors i el perjudici que els pugui generar. També denuncia que la pràctica totalitat de les operadores recorren a subcontractes per dur a terme les tasques de captació de nous clients, i traslladen a aquestes la responsabilitat directa per aquestes pràctiques enganyoses, encara que són, d'altra banda, les directes beneficiades.\nL'entitat recorda que en cas d'una pujada unilateral de preus al consumidor té una sèrie de drets que són:\nPreavís de 30 dies (generalment, es fa per escrit i al costat de la factura).\nL'usuari pot acatar la pujada, però, si no hi està d'acord, podrà canviar de tarifa o companyia sense cap penalització, tot i que tingui permanència.


LLANCEM SMARTSTATION - Zinkers.io\nPosted Gener 15, 2019\nNotícia d’ Alicante Plaza\nZinkers llança SmartStation, un producte innovador per a comprar sense baixar del cotxe\nLa companyia establerta a Pedreguer i Barcelona presenta SmartSatation, la seva proposta per a transformar les estacions de servei cap a l’era digital.\nDe gasolineres a centres digitalitzats de venda i serveis.\nAquest és el pas que vol aconseguir Zinkers.io, comandada per Óscar Carrió, amb SmartStation. “No pretenem vendre màquines per a les estacions, volem ser el seu sistema operatiu i crear una connexió ràpida i un control digital: una innovadora forma d’administrar i augmentar les vendes”. Amb aquesta carta de presentació resumeix Carrió el nou producte que ha sortit aquest mes al mercat internacional amb vocació de transformar el concepte de les estacions de servei.\nEls desenvolupadors de SmartStation pretenen facilitar la gestió i la venda de tots els productes i serveis propis d’aquest tipus de negoci: des de fuel, fins a energia elèctrica, rentada, prestacions per a motocicletes, bicicletes i vehicles, taller, recollida i botiga de productes. “Es tracta de controlar des d’un sistema totes les àrees del teu negoci en un mateix entorn, la qual cosa possibilita anticipar-se a les tendències del sector: cotxes autònoms, cotxes compartits, taquilles intel·ligents i molt més”, explica Óscar Carrió.\nSmartStarion el administrador podrá consultar toda la información de su negocio desde cualquier lugar y en tiempo real a través de una plataforma de gestión online visible desde una pantalla en versión web, móvil y tablet. También hay herramientas para los empleados de las estaciones de servicio, con aplicaciones para terminales TPV destinadas a mejorar rapidez y eficacia. Esta tecnología puede aplicarse a compañías de todos los tamaños, destaca Carrió, defensor de que la digitalización “aumentará los beneficios” del sector.\nSmartStarion és des del primer dia una proposta dirigida al mercat internacional amb versions en quatre idiomes. “En aquests moments som una empresa global. Hem deixat de veure el mercat nacional com el principal per a passar a buscar al client i al sector objectiu, estigui on estigui”, assegura.\nLa idea de SmartStarion va començar fa dos anys, quan Zinkers.io va veure l’oportunitat de treballar en el desenvolupament de propostes innovadores per a adaptar les estacions de servei a l’economia digital. El seu públic objectiu són grups empresarials que tinguin la necessitat d’ampliar els seus serveis, millorar el control i estiguin pensant en una pròxima extensió cap als cotxes autònoms o les taquilles intel·ligents. “Quan parlem d’estacions de servei deixem de pensar en gasolineres per a parlar de punts de càrrega elèctric, safaretjos de cotxes, estacions de bicicletes o cotxes compartits”, aclareix Óscar Carrió.\nPrevisió de créixer un 200% anual\nZinkers.io té dues línies de negoci: serveis de consultoria de transformació digital i SmartStation. En els últims tres exercicis ha crescut un 25% i en 2018 i 2019 preveuen un increment d’al voltant del 200% anual. “Som una empresa que ha obtingut beneficis en els últims quatre anys. Ara estem ultimant l’última ronda d’inversió, encara que ens falta aconseguir una mica de diners”, admet. El seu propòsit és continuar desenvolupant la tecnologia capdavantera i arribar acords amb proveïdors de solucions aplicades a l’ecosistema de les estacions de servei com a empreses d’assortidors, dispensadors de bicicletes o punts de càrrega elèctrica. L’empresa ha obtingut una ajuda Neotec.\nEn l’altra línia de negoci de Zinkers.io, serveis de consultoria de transformació digital, l’objectiu és “ajudar les empreses a transformar-se digitalment gràcies als nostres perfils de primer nivell mundial, com Ann Hiatt, de manera que escalin ràpidament”. El seu públic objectiu en aquest àrea són empreses mitjanes que no s’hagin transformat encara o necessitin desenvolupaments de projectes tecnològics digitals o productes físics connectats.\nUn llarg bagatge emprenedor\nOscar Carrió és tècnic superior audiovisual amb formació en Empresarials. És l’impulsor de diverses empreses entre les quals es troben Coworking La Nau LAB Pedreguer, Coworking Knowhere Dénia, Zinkers.io, la xarxa social de gastronomia Foodizen, Grumcamping, una app per a usuaris de càmpings, i SmartStation.\nAquest emprenedor va veure fa 9 anys que el desenvolupament d’apps era el futur. “Tot va sorgir a Reus, durant una visita al Mobile WorldCongress. Quan vaig conèixer aquell mercat vaig decidir ficar-me de ple. Vaig fundar una empresa amb dos estudiants més i després es van unir altres socis. Durant 4 anys desenvolupem més de 300 aplicacions”, relata.\nFa quatre anys va tornar al municipi alacantí de Pedreguer, la seva ciutat natal, i va fundar Zinkers.io, una companyia enfocada a consultoria en transformació digital per a empreses mitjanes i grans. Amb una plantilla d’onze persones i més 14 col·laboradors manté la seva seu principal en Coworking La Nau LAB de Pedreguer, propietat també d’Óscar Carrió, i té una oficina a Barcelona.\nCarrió és el soci principal, CEO i director de productes. Ha liderat el desenvolupament de més de 200 projectes digitals i ha llançat al mercat més de 500 apps. Ara està dedicat a consultoria estratègica de transformació digital i al desenvolupament de negoci. El negoci compta amb altres socis entre els quals està Ann Hiatt, veterana de Silicon Valley amb 15 anys d’experiència com a sòcia executiva i cap d’estratègies per a Jeff Bezos (Amazon) i Eric Schmidt (Google) i amb experiència en projectes d’innovació i democratització de les tecnologies. Un altre dels principals socis és Germán Caselles, responsable tècnic del desenvolupament i funcionament i de tecnologia. Ha treballat com a enginyer de programari liderant desenvolupaments tecnològics per a grans empreses. Participen com a inversors directius de Monster Ibèria i persones relacionades amb el món del futbol.\nZINKERS ES TRANSFORMA\n10 TIPS GRATIS DE LA TRANSFORMACIÓ DIGITAL


Mamis bloggers #AlgúHoHaviaDeDir | busca't la vida\nVagi per davant que en conec moltes de ‘mamis bloggers’ i aquest article no pretén ser una crítica sinó una reflexió.\nSóc una carca?\nT’has fixat que hi ha tota una sèrie de bloggers i instagrammers que cada dia ens mostren totes les cucades de la seva descendència?\nÉs el que jo anomeno les ‘mamis bloggers’.\nDones que en un moment de la seva vida van ser mares i a partir d’explicar la seva experiència des de l’embaràs, continuen la seva aventura mostrant-nos en viu i en directe l’alletament del seu nadó, la primera papilleta, les primeres passes….o directament avui hem anat a jugar al parc, darrer dia d’escola…fins a ‘estem en aquest esdeveniment’, avui ens han convidat al desfile X, a la presentació Z…\nDones que han aprofitat l’altaveu de les xarxes socials per tornar-se micro-influencers. Dones que han sabut aprofitar la seva activitat i les seves habilitats per escriure i explicar històries en imatges, per a crear una comunitat molt activa. Comunitat normalment composta per altres mares primerenques, per defensores de l’alletament a demanda, de la criança amb vincle (attachment parenting) , el porteig (porteo), defensores i detractores del Mètode Estivill, …i tutti quanti que fan de la maternitat la millor experiència de la seva vida. #Perfecte!\nI també, de retruc, s’hi han afegit homes que – què caram! – també reivindiquen un paper actiu en la criança de la seva descendència. #BenFet!\nI tot el que està relacionat directament amb l’embaràs i la criança es va ampliant a life-style, tendències de mares modernes, moda infantil, complements i gadgets-mil imprescindibles per al teu bebè….i suma-i-segueix.\nLa inversió inicial sol ser més de temps i creativitat ( obrir un blog, informar-se, escriure i fer-ne difusió no és massa car en diners). A partir d’aquí, es va construïnt una comunitat activa i rellevant – a base d’escriure al blog i gestionar molt activament algunes xarxes socials ( bàsicament facebook i instagram). Algunes bloggers, però, no poden esperar un any a fer créixer la comunitat i ‘tiren pel dret’ comprant seguidors a les ‘like farms’. Altres decideixen tenir una vida social molt activa (van a tots els esdeveniments i més) per a poder tenir molt i molt per explicar, per tant, fer créixer el SEO del seu blog a un ritme intens. D’altres, realment, estan en una fase expansiva de la seva vida i els falta temps per llegir, aprendre i escriure les seves vivències al més mínim detall.\n2. TOCA TREURE RÈDITS\nPublicitat al blog – les bloggers comencen a vendre espais publicitaris a la web (banners, robapàgines…), recolzades per les excel·lents xifres de visites i l’espectacular nombre de seguidors i interaccions ( això depèn, aviat es veu si han comprat 5k followers…si a una imatge només tenen 50 likes).\n‘Branded content‘ – ja sigui a la web o a les xarxes socials. Moltes vegades aquest ‘branded content’ és més branded que res. Algunes bloggers que no volen fer malbé el seu timeline, han troban a l’Instagram Stories una eina ideal : fan promocions flash (una a diari, i en molts casos amb més d’una imatge o vídeo) i la seva galeria conserva encara l’essència inicial ‘no publicitaria’.\nAccions com a micro-influencers (…o no tan micro!) – assistència a esdeveniments organitzats per marques. A canvi d’assistir i tenir un lot de productes – moltes vegades en primícia – han d’escriure un article i fer difusió en algunes xarxes. Aquesta simbiosi sol funcionar molt bé per ambdues parts, i a mida que la blogger va pujant de categoria, ja té fins i tot unes tarifes per ‘escriure un post’ ‘fer un tweet durant l’esdeveniment’…i el que vulguis.\nPosicionar-se com a experta en gestió de xxss per al sector maternitat – d’aquesta manera, la blogger ja comença a treballar com a consultora per a altres mamis-bloggers, o fins i tot per ajudar a marques a trobar altres mamis-blogers i definir estratègia de comunicació online per arribar al públic final. D’aquesta manera s’obre un nou ventall d’opcions:\nFer de Community Manager /Social Media Strategist – molt lligada a l’anterior.\nFormació – aquestes mamis-bloggers es van fent súper-especialistes de gestió de comunicació online dins un sector que té moltes marques i molta activitat i rendabilitzen el seu aprenentatge oferint cursos de com gestionar xarxes i continguts per a una comunicació online efectiva.\nOrganitzar esdeveniments per a altres mamis-bloggers o per a marques, seleccionant les influencers-assistents, tipus d’acció, etc.\n3. LA MONEDA DE CANVI\nNo pensareu que “busca’t la vida” no hi posarà cullerada a tot això? He organitzat esdeveniments amb mamis-bloggers, i moltes em mereixen tot el respecte . Algunes tenen una actitud és genuïna, ja que els ingressos provenen d’altres fonts i la seva activitat com a bloggers acaba essent una diversió o una àrea d’esplai personal.\nAltres, en canvi, només de convidar-les i rebre el pack de tarifes i condicions – i comprovar que tot és un fake o que van de sobrades – ….doncs, què voleu que us digui?\nPerdoneu, però jo també sóc mare. I com a tal, estarem tots/totes d’acord que ‘COM ELS MEUS FILLS NO HI HA RES’. Només faltaria! La meva experiència també va ser….única. El que passa és que al 1999 (algú se’n recorda de la bombolla rebentada el 2000?) no hi havia la bogeria de xarxes socials ni la passió per tenir likes a tort i a dret.\n(…) realment hem de fer que una primera dent, una rialla innocent….sigui carn de canó d’aquest circ de vanitats?\nPerò veient que al final a les xarxes hi tenim una bona barreja de robots, fantasmes, posturetis, adolescents sense criteri, gent que només té enveja i per això fa un like, altres que pensen que ‘pilotejant-te’ aconseguiran coses, mamarratxades vàries, trolls, …realment hem de fer que una primera dent, una rialla innocent….sigui carn de canó d’aquest circ de vanitats?\nTota aquesta mainada que es desperta saludant a un ‘Instagram Stories’ o explicant el seu dia a dia en imatges a canvi d’uns likes, uns biberons moderns gratis, una invitació amb la influencer de torn…algun dia faran un retret a les seves mares per no haver preservat la seva intimitat?\nSi jo fos mare ara, cauria també a la temptació ?\nI, aniré més enllà, si hi ha una llei de protecció de menors...tot això (encara que sigui, óbviament, amb el consentiment dels pares) no s’hauria de contemplar? Ens escandalitzem perquè s’estan ‘lolatitzant’ nenes de 8 anys…i no perquè nadons de 2 dies s’exposen per sempre eterna-eternorum a internet…?\n16/06/2017 /0 Comentaris/by xela falgueras\nEtiquetes: ÉsTendència, social media


Romànic | Web Oficial de l'Ajuntament de Pardines\nLa forma que avui s’observa és deguda a l’ampliació realitzada al segle XVIII: la façana de carreus de migdia correspon a una època ja molt allunyada dels inicis romànics, amb un canvi notable d’orientació, d’estructura i de mides de tot el conjunt. L’interior consta d’una nau central amb tres arcs torals i tres capelles laterals obertes amb arcs de mig punt a cada banda de l’església. En una de les capelles hi ha una porteta que connecta amb l’absis romànic. Una semicúpula cobreix l’absis de l’altar. L’orientació de l’església segueix avui l’eix nord-sud; en canvi, la disposició romànica original era de llevant a ponent, com ens mostra l’absis romànic exterior.\nL’Ermita de Santa Magdalena és del segle XII, i es troba situada a 2 quilòmetres de Pardines, al veïnat de Puigsac. L’octubre del 1175, el bisbe d’Urgell, Arnau de Preixens, va portar a terme la consagració del temple, que va quedar adscrit com a sufragani a l’església parroquial de Sant Esteve. L’església es va consagrar a petició dels habitants del lloc, per tal de facilitar el culte a les cases d’aquest veïnat de Puigsac, i de Bernat, que la va edificar amb estalvis i almoines. Sembla que Santa Magdalena va substituir una altra església vella situada a l’indret proper de Boixatera.\nL’edifici consta d’una sola nau, coberta amb volta de canó i acabat amb un absis semicircular amb volta de quart d’esfera. Va ser transformat al s.XVIII, però la restauració posterior, dels anys 80 del segle XX, va intentar retornar als orígens romànics, afegint una porxada sobre el portal. Els murs de la façana exterior estan fets amb carreus molt regulars, formant fileres. El portal és originari del segle XII i presenta doble arquivolta. A la façana hi ha dues finestres de doble esqueixada. Al segle XVII, s’hi incorporaren dues capelles, avui ja desaparegudes. A ponent hi ha un portal i un ull de bou del segle XVIII, acabat amb un campanar de cadireta de dos ulls.\nDe les muralles de l’antic recinte fortificat, anomenat castell o “força de Pardines” només es conserva un pany de paret, amb les espitlleres, a la plaça del Pedró i un altre al llarg del carrer Major. Les muralles van ser construïdes a principis del s. XIV, quan Pardines pertanyia al Regne de Mallorca. Partint de la paret de l’església, les muralles envoltaven i protegien tot el poble; tenien adossades quatre torres semicirculars aixecades des del mateix nivell del terra i arrapades al mur fortificat posterior. El 1690, les tropes franceses de Lluís XIV les van derruir.


120 estudiants de 16 centres al Dissabte de les matemàtiques a Figueres :: Tramuntana TV\n> HOME > 120 estudiants de 16 centres al Dissabte de les matemàtiques a Figueres\n120 estudiants de 16 centres al Dissabte de les matemàtiques a Figueres\nProp de 120 estudiants, entre els quals hi havia per primera vegada estudiants d’ESO, han participat a la quarta edició del ‘Dissabte Transfronterer de les Matemàtiques a l’Alt Empordà’ que s’ha celebrat avui a Figueres. La jornada, que fins ara anava dirigida només a alumnes de primer i segon de batxillerat, s’ha ampliat en aquesta edició, com a prova pilot, als alumnes de quart curs d’ESO, que han pogut participar en una activitat pensada específicament per a ells. Els participants provenien de setze centres de secundària de l’Alt Empordà, el Baix Empordà, el Gironès i la Catalunya Nord.\nLa jornada, organitzada per la Fundació Princesa de Girona, la Fundació Ferran Sunyer i Balaguer i l’Ajuntament de Figueres, vol acostar els joves a les matemàtiques i mostrar-los la importància que tenen en el món actual. Amb l’objectiu de fer-ho cada vegada a edats més primerenques, els organitzadors han ampliat aquest any l’oferta als estudiants de quart curs d’ESO, dissenyant per a ells una activitat centrada en L’aventura de mesurar el món. En aquest taller els estudiants de quart d’ESO han après, de manera pràctica, aspectes diversos relacionats amb l’estimació de magnituds i la mesura.\nPer la seva part, els alumnes de primer i segon de batxillerat han participat en activitats centrades en els següents temes: Les matemàtiques de l’art digital, Nusos i altres embolics matemàtics, i Les matemàtiques de la imatge.\nCadascuna de les temàtiques ha comptat amb una xerrada-col·loqui i un taller-concurs, en el qual els alumnes han participat en equips de dos. D’aquí han sortit els equips guanyadors de cadascun dels quatre temes que, juntament amb els que han quedat en segona i tercera posició, seran convidats al Fòrum IMPULSA 2015 que organitza la Fundació Princesa de Girona els dies 25 i 26 de juny. Els equips guanyadors també rebran una tablet.\nEn aquesta quarta edició, Carme Homs i Guillem Ramírez (IES Jaume Vicens Vives de Girona) han sigut els guanyadors de l’activitat Les matemàtiques de l’art digital. Mar Jovaní (IES Jaume Vicens Vives) i Roger Montràs (IES Cap Norfeu de Roses) han guanyat en la categoria Nusos i altres embolics matemàtics. Pau Batlle i Pol Muñoz (IES Jaume Vicens Vives) s’han imposat en el taller Les matemàtiques de la imatge i, per últim, Marçal Garcia i Quim Juanola (IES Alexandre Deulofeu de Figueres) han vençut en l’activitat L’aventura de mesurar el món.\nLa jornada ha estat coordinada per Jaume Aguadé, catedràtic del Departament de Matemàtiques de la Universitat Autònoma de Barcelona (UAB) i ha comptat amb la col·laboració d’un professor responsable de cada taller i de monitors voluntaris que són estudiants del Grau de Matemàtiques de la UAB. La seva participació ha permès als estudiants una interacció més personal i informal amb persones joves i amb interessos comuns per la ciència.\nL’objectiu de les entitats organitzadores és “trencar amb la idea que les matemàtiques són una ciència llunyana, invisible i difícil d’entendre per ajudar a fer veure als joves que tenen molt a veure amb la cultura i la vida quotidiana”.


Sant Fruitós de Bages busca els candidats a Pubilla i Hereu\nSant Fruitós de Bages ha obert el període per a presentar candidatures pel ser la nova Pubilla o Hereu i representar el municipi durant un any, donant a conèixer els costums del poble per tot el territori català.\nSant Fruitós de Bages busca els candidats a Pubilla i Hereu. Foto: AJSFB\nST. FRUITÓS / Redacció/ Jordi Preñanosa\nEls i les joves interessades en presentar candidatura han de ser joves nascuts o nascudes entre els anys 1999 i 2004 (ambdós inclosos). L'elecció es basarà en un examen escrit i una entrevista oral on el jurat valorarà cada candidat per emetre un veredicte. Aquest estarà constituït per la regidora de cultura, Laia Feliu, un membre del Foment de les Tradicions Catalanes, representants d'entitats del municipi i la Pubilla i l'Hereu sortints. Aquesta avaluació es realitzarà el matí del dissabte 26 de juny, a la sala de plens de l'Ajuntament.\nEl període per a presentar candidatures s'obre aquest 4 de juny i finalitzarà el dia 21 del mateix mes. Per tal d'inscriure's cal adjuntar el full d'inscripció que es pot descarregar a www.santfruitos.cat i enviar-lo al correu electrònic pubillatge.sfb@gmail.com\nEl diumenge 4 de juliol s'anunciarà el nom de la Pubilla i Hereu pel 2021, Alba Prinz i Lluís Pérez, traspassaran la banda i la faixa als nous representants del municipi. Aquest tradicional acte se celebrarà sota el Cobert de la Màquina de Batre en el marc de la Festa Major d'Estiu.


per Jennifer Navarro Redactora 02 de març de 2020 12:13\nAna María Aldón ha estat una de les sorpreses d'aquesta edició de 'Supervivientes'. Fins ara, la dona d'Ortega Cano era una gran desconeguda per a l'audiència. La dissenyadora va entrar fort, amb un banyador creat per ella amb la bandera d'Espanya estampada. Una dona de fort caràcter, el que no ho semblava durant les seves aparicions en photocalls.\nAna María Aldón a 'Supervivientes' / Telecinco\nAra bé, el que més costa de creure és que hagi donat l'esquena a Rocío Flores, pràcticament família en haver-se criat amb els fills del seu marit. Com és que la critica i no li dona suport? Ortega Cano està trobant a faltar més estima per part de la seva dona, tal com ha reconegut a Antonio David Flores -pare de Rocío-: "He parlat amb Ortega i diu que no entén el comportament de la seva dona. Trobem a faltar una defensa a la meva filla".\n"Tothom té dret a equivocar-se i les coses aniran a millor, espero. Això és el que m'estan dient a casa, que al final s'entendran", afegia. La defensora a plató d'Ana María, la filla d'Ortega Cano, ha deixat caure que potser és que Ana María pensa que Rocío s'ha de defensar sola. Una actitud que molts consideren que amagaria la por a ficar-se pel mig i sortir perjudicada. Està sent egoista? Sigui com sigui, sobta que el torero s'hagi manifestat sobre el concurs de la seva dona, ja que des d'un principi havia volgut deixar clar que es mantindria al marge. Caldrà veure si acaba comentant més al respecte o ha estat una crítica puntual.


Aprenentatge basat en problemes (PBL) 9,50 54,00 9,50 73,00\nTreball plantejat en "reptes", orientats a diverses perspectives de l'educació musical tot prenent com a marc els currículums d'EI i EP Els reptes, la seva preparació i resolució i discussió es recopilen en un portafoli que es lliura al final del semestre. 80 Sí\nActivitats de presentació de propostes i resultats Regularment al finalitzar cada repte. 10 No\nAssistència i participació a les sessions presencials i virtuals Registre individual de cada alumne 10 No\nEls treballs pràctics recopilats en el portafoli d'aprenentatge sumen el 80% de la nota, que s'avaluaran seguint els criteris indicats.\nL'avaluació en relació a l'assistència i participació sumen un 10% de la nota. I la participació en la presentació de resultats un altre 10%.\nSol·licitat-ho prèviament, d'acord amb el professor, és podrà optar a una avaluació única consistent en un treball alternatiu de volum similar al dels companys que han seguit regularment l'assignatura.\nTutoria presencial i virtual amb eines de comunicació escrita (email) i videotrucada (Teams, Zoom,...), en format grupal i indivial, de forma regular i lligada a les diferents tasques desenvolupades per l'estudiantat.\nEs procurarà una comunicació fluida i constant, potenciant la interacció amb el professor i entre els estudiants de la matèria.


L'Asobal busca fórmules per capitalitzar l'èxit del Mundial\nÀLEX GOZALBO BARCELONA. Actualitzada el 02/02/2013 00:00\n260x366 Arpad Sterbik, Viran Morros, Albert Rocas i Daniel Sarmiento, amb la medalla. / MIGUEL RUIZ / FC BARCELONA Arpad Sterbik, Viran Morros, Albert Rocas i Daniel Sarmiento, amb la medalla. / MIGUEL RUIZ / FC BARCELONA\nLa Lliga Asobal es va reprendre ahir amb la sana intenció de capitalitzar l'èxit del Mundial d'handbol, que durant dues setmanes va aconseguir un important espai d'atenció mediàtica. Tretze medallistes participen en la competició, que busca fórmules per augmentar el seu ressò. Es tracta de deu jugadors de la selecció espanyola (Julen Aguinagalde, Viran Morros, Joan Cañellas, Arpad Sterbik, Albert Rocas, Víctor Tomás, Aitor Ariño, Ángel Montoro, Carlos Ruesga i Dani Sarmiento), dos de la danesa (Nikolaj Markussen i Jesper Noddesbo) i un de la croata (Jakov Gojun). Els clubs no volen deixar passar l'oportunitat i aspiren a incrementar l'afluència d'espectadors als seus pavellons.\nEl Barça Intersport visita aquest vespre (19.30 hores) l'Helvetia Anaitasuna. "Hi ha jugadors que estan millors i altres que tenen molts cops, però res que no sigui habitual", adverteix Xavi Pascual sobre els esportistes que han disputat el Mundial.\nEl Fraikin Granollers, per la seva banda, es va imposar ahir a la pista de l'Academia Octavio de Vigo (25-41). L'equip català, que va arribar al descans amb una renda de vuit gols, no va donar opcions de remuntar al rival.


Comiat | GRUP AGUR\ncomunicació, constància, dificultats, reflexió\nAixò arriba al final!!!! Després de mesos d’ esforç i treball en comú els resultats han estat exposats a tots els companys de l’assignatura i la feina feta ha estat valorada.\nDes del Grup Agur el nostre balanç és molt positiu. Per suposat mai hem perdut de vista la finalitat de l’assignatura que és aprendre noves eines informàtiques que ens seràn molt útils durant tota la carrera: hem après a utilitzar nous programes, com el Google Drive o Zotero i hem creat un blog i un wiki.\nTots aquest aspectes tècnics són molt importants i de segur que treurem molt profit de la feina apresa. Però també volem fer referència a un altre aspecte que amb aquesta assignatura hem après i ha estat a treballar en grup de forma virtual: hem compartit molts moments de treball, de presa de decisions i inclús, alguns moments de nervis.\nPerò també ens hem interrelacionat amb tots els altres companys de l’assignatura al fòrum i a l’hora de les valoracions finals. Per tant, considerem que és una assignatura on hem combinat aspectes molts tècnics (els informàtics) amb altres molt humans (el treball en grup).\nSempre que un grup fa un treball en conjunt quan arriba l’hora dels comiats hi ha una mescla de sentiments: per una banda satisfacció per la feina enllestida, per un altre una certa nostàlgia per deixar de treballar junts i haver de seguir el camí en solitari, tot i que els lligams ja estan consolidats i sabem que sempre podrem comptar els uns amb els altres.\nNo em resta més que dir “Adéu Siau”….


Salvador Puig Antich , no t´oblidem ! | Catalans reaccionem ( Carpe diem)\nfebrer 16, 2010 in General\nfebrer 16, 2010 a 7:23 pm\nAra això sí que m’ha arribat fons. Nosaltres a casa hi tenim una mena de lligam especial amb en Salvador. Us explico el motiu, copiant una part de l’article que vaig escriure quan vaig anar a veure la pel·lícula.\n“[…] Jo era una adolescent de la primera volada, gairebé una nena encara, quan van assassinar en Salvador. Recordo molt bé les vagues a l’Institut, les assemblees. També recordo la buidor a l’estómac quan els fets van esdevenir irremeiables.\nPerò la meva forta vinculació amb la seva figura és molt més pròxima en el temps. Té a veure amb el treball de recerca de final de batxillerat de la meva filla. Ella, lluitadora i amb preocupacions polítiques i socials, va voler esbrinar tot el possible sobre el cas. Gairebé no hi havia bibliografia i la premsa de l’època podem imaginar què deia. La meva filla, tot i la seva joventut, va fer un autèntic treball de camp. Va visitar el lloc dels fets, va parlar amb els veïns, va fer fotos. El resultat va ser que, a casa meva, tots ens vam sentir terriblement implicats. I encara ho estem.\n[…] Quan va acabar el treball, la meva filla va portar un ram de flors a la tomba d’en Salvador, amb el cor trencat per uns fets que havien passat quan ella ni tan sols era un somni. Jo avui, amb la gola seca, em vull permetre el luxe de mitificar-lo.\nEn el record per sempre, Salvador”.\nAra, Carme, la teva entrada en aquest preciós bloc m’ha tornat a emocionar. Gràcies per militar sempre.\nfebrer 16, 2010 a 7:31 pm\nQue sapigues Anna, que ets un encant de persona i per una extranya raó que desconec, presenteixo que esdevindrà entre nosaltres una bona amistat ,que ja avui jo confirmo per part meva. Una abraçada Bonika!\nI moltes gràcies per passar per aquesta casa que és també teva!\nSi mai vols publicar alguna cosa de les teves, els meus companys i jo estarem molt contents de gaudir de les teves paraules.\nfebrer 16, 2010 a 7:32 pm\nVull dir PUBLICAR no com a comentarista, sino com AUTORA. 😉\nfebrer 16, 2010 a 7:49 pm\nCarme, tu sí que ets un encant. Jo també crec que podem ser (i ja ho som) grans amigues. Compartim, penso, la sensibilitat i també l’amor immens per Catalunya i la nostra llengua. Una abraçada ben forta i gràcies per al teu oferiment.\nfebrer 16, 2010 a 8:44 pm\nGràcies a les dues per les aportacions, m’han emocionat i he acabat plorant… qué en portem de feixos a l’esquena els catalans!…\nfebrer 16, 2010 a 8:46 pm\nHola Quica !!! quina ilu que haguis entrat al bloc. Un petó molt fort i et faig el mateix oferiment que l´Anna, aquesta es casa teva tant per comentar com per publicar.\nUna abraçada i un cop més gràcies en nom dels meus companys i en el meu.\nfebrer 17, 2010 a 9:31 am\nCruels, assassins i fills de puta com ells sols!!\nfebrer 17, 2010 a 12:37 pm\nLa nit del divendres 1 de març de 1974 era nit d`eforia en els cercles progresistes de Barcelona,es presentava a la premsa i al public en general la revista POR FAVOR, als salons de l`OCA de la plaça Calvo Sotelo,assistiren el cos de redacció i joves politics,Obiols,Saura,Pallach,Raventos Lopez Raimundo i d`altres personalitats,Montalvan,M.Torres,Goitisolo ect,ect.Hi va predominar l`optinisme,l`humor….Vuit hores després d`acabats de de sopar i la presentació,Salvador Puig Antich rebia garrot fins a la mort,a deú minuts a peu de l`OCA tots aquells el ajudaren a ben morir?.\nD`etiquetes als politics i progres catalans ni li`n calen a tot aixo ell ni en volia. Ell per la vida va perdre la vida,i prou…A QUI HO ENTENGUI SALUT.\nCarta entregada per en Salvador als seus abogats Jose-Oriol Arau i Francisco De asis Condomines,per la seva companya Marga.\nEstimada Marga : Una vegada més ens tenim qie separar.tal vegada definitivament,el que diguin uns senyors que parlen un llenguatge que no entenc, té tot l`aire de venjança,compendras que se`m faci molt dificil dir-te tot el que voldria,les paraules no surten.Ànim xiqueta! sera un cop fort per tu,però no dubto que poc a poc t`aniras afirmant com a persona.\nT`estima,Salvador…Salud i anarquia.\nfebrer 17, 2010 a 5:05 pm\nHola Anna,la realitat pura i dura és que en el any 2010, i desprès que la sala militar del Tribunal Suprem espanyol,desestima,rebutja el recurs de súplica ha admetra a tramit la revisio del cas del Salvador, i el constitucional no a resol el recurs d`anpara que presenta la familia reclamant que es revisi el procés,i com veuen probable que el constitucional resolgui a favor seu,no dutaran a anar al tribunal dels Drets Humans d`Estrasburg.Aquest es l`Estat Democratic que vius.\nSobrel a pelicula dire que aquesta no és la historia politica de Salvador,i els seus companys de lluita,perque amaga deliberadament la historia de subversió revolucionària contra el capitalisme,sense la cual la vida i la mort d`en Salvador no tenen cap sentit.\nLa pelicula basada en la novela “Compte enrrera” de Paco Escribano i on ell barreja hàbilment l`art de la manipulació i tergiversació dels fets amb intencionades ocultacions i mentides.\nLa veritat per damunt de tot……\nEt recomano aquest llibre de ed. Empúries del any 1984 ” La torna de la torna”\nfebrer 17, 2010 a 11:39 pm\nJa he llegit “La torna de la torna”. De fet, va ser l’única documentació (a banda de la premsa de l’època) amb la qual comptava la meva filla per fer el treball de recerca.\nNo he entrat ara a jutjar la pel·lícula. Només explicava les sensacions que em va suscitar. Jo crec que la pel·lícula pot despistar qui no conegui els fets, però no els que els coneixem.\nfebrer 18, 2010 a 12:28 pm\nEn cap moment,vaix tenir dubtes de tu sobre el tema,tant sols era el aclariment d`alguns conceptes.\nGracies Anna,per tu :\nElls tenen la força i nosaltres temps.\nElls tenen l`escorça i nosaltres cor.\nde tot cor……\nfebrer 18, 2010 a 4:42 pm\nSalut, company! I gràcies!\nMarç 2, 2011 a 6:43 pm\nPassa el temps peró la teva raò d`esser,és viu en mi…..Aixo si ens en fet grans amb passat 37 anys,que el meu pare,germa i jo vam visitar el teu ninxol 2737 al cementiri del sud-oest,de llavors tinc un pensament per tu cada any,aquest es per tu….Salvador.\nVindrem a tu, innocent.\nI en les petjades del cami de la vida,\ndeixerem les restes de la història\nels homes que avui plorem,la teva absèmcia.\nEnaltirem les tevas paraulas\namb la suor de la glòria\ni vindrem a tu innocent,\nClamaren justicia al teu sacrifici,\ni el poble ressorgirà\ndel llarg silenci exterminador\nnomés brillarà l`energia\nque dintre el el nostra cor habita.\nMarç 3, 2012 a 4:34 pm\nUn any més ja son 38 sense tu Salvador, que fores vilment assasssinat pel franquisme….Si poguessis veure la nostra terra sobordinada a la politica i al mercats i l`especulació. L`actualitat es de un esdevenir molt trist,som victimes d`una politica trasformada a l`abús i el clientelisme,hem perdut veu i practicament vot.És hora d`orquestar una revolució mental- idespres democratica que ens retorni la dignitat perduda.\nFins la victoria…..\n« Té cabuda una Catalunya independent a la Unió Europea?\nMarginació del Català a la Universitat »


Enllestides les feines de renovació de la gespa del camp de futbol de Sant Oleguer | Diari Sant Quirze\nInici » a-ultimesnoticies » Enllestides les feines de renovació de la gespa del camp de futbol de Sant Oleguer\nEs preveu que els treballs dels camps de futbol del recinte esportiu de Merinals acabin al llarg del mes de febrero\nESPORTS. Els camp de futbol de Sant Oleguer ja disposa de nova gespa artificial i els treballs al camp de Merinals acabaran properament. D’aquesta manera culminarà el procés del cicle de renovació dels camps de gespa artificial de la ciutat amb més de deu anys de funcionament i per tant la fi de la seva vida útil. El projecte de renovació d’aquests dos equipaments ha inclòs la instal·lació de gespa artificial de 40-45 mm d’alçada per al camp de Sant Oleguer i 60-65 mm pel camp de Merinals, especialment dissenyada per a la pràctica de futbol.\nEl projecte de renovació d’aquests dos equipaments ha inclòs la instal·lació de gespa artificial de 40-45 mm d’alçada per al camp de Sant Oleguer i 60-65 mm pel camp de Merinals, especialment dissenyada per a la pràctica de futbol.\nEls treballs han tingut un pressupost global d’adjudicació de 339.499,23 euros i un termini d’execució de 45 dies per al camp de Sant Oleguer i de dos mesos per al d’Arraona-Merinals, respectivament.\nL’actuació respon a la voluntat municipal de mantenir les instal·lacions esportives en les millors condicions i incrementar la qualitat dels serveis per a la pràctica esportiva, tant d’esport formatiu com de competició. Tal i com assenyala l’alcaldessa, Marta Farrés, que avui ha visitat el camp de futbol de Sant Oleguer “en definitiva, continuem millorant les instal·lacions esportives de Sabadell per afavorir la pràctica a la ciutat. En aquest cas, avui parlem d’una inversió global de prop de 340.000 euros per a dos equipaments que permeten donar resposta a la demanda d’ús de camps de futbol amb paviment de gespa artificial tant per a la pràctica de l’esport formatiu com de competició”.\nPer fer la renovació s’ha procedit a retirar la gespa artificial existent, incloent els farcits de sorra i cautxú dels terrenys de joc i s’hi han fet els treballs de reparació de la planimetria quan ha estat necessari. Un cop acabades les tasques de reposició, s’han fet els marcatges del camps de futbol, la col·locació de porteries i repàs de les xarxes de parapilotes i de les reixes de les canals de recollida d’aigua.\nLes tasques de millora del camp de futbol de Sant Oleguer són a càrrec de l’empresa Sports ans Landscape, SL, (per 124.630,83 euros) i pel que fa al recinte esportiu de d’Arraona-Merinals, se n’ocupa l’empresa Fieldturf Poligras, SA (214.868,40 euros).\ncamp de futbol Arrahona Merinals camp de futbol Sant Oleguer Diari Sant Quirze Marta Farrés News SQ Sabadell\t2022-01-17


Segons dades de l'Organització de les Nacions Unides (ONU), els índexs de pobresa extrema del nostre planeta s'han reduït a la meitat des de 1990. Si bé es tracta d'un èxit notable, 836 milions de persones al món encara viuen en situació de pobresa extrema; i 1 de cada 5 habitants de les regions en desenvolupament (sobretot Àsia Meridional i Àfrica Subsahariana) viu amb menys d'1,25 dòlars al dia.\nA Espanya, 13,18 milions d'espanyols es trobaven en risc de pobresa o exclusió social el 2015, segons un estudi de Eurostat que a més confirma que Espanya és un dels països on s'ha produït l'increment més important d'aquest indicador des de 2008 (+4,8% punts percentuals), només superat per Grècia i Xipre.\nLa pobresa va més enllà de la falta d'ingressos i recursos per garantir uns mitjans de vida sostenibles. Entre les seves manifestacions s'inclouen també la fam i la malnutrició, l'accés limitat a l'educació o a altres serveis bàsics, com la llum, el gas o l'aigua. Aquest últim vessant és el que anomenem pobresa energètica.\nLa pobresa energètica és la propensió d'una llar d'experimentar una situació en la qual l'esmentada casa no rep la quantitat adequada de serveis d'energia. Segons el III Estudi de pobresa energètica de l'Associació de Ciències Ambientals (ACA), 5,1 milions de persones a Espanya, l'11% de les llars, són incapaces de mantenir el seu habitatge a una temperatura adequat a l'hivern; una xifra que es redueix al 8,71% a Catalunya, segons dades de l'Enquesta de Condicions de Vida 2015.\nDavant d'aquesta problemàtica i el seu impacte sobre els sectors més desfavorits de la societat, Gas Natural Fenosa, companyia presidida per Isidre Fainé, ha posat en marxa a Espanya un pla amb més de 20 mesures destinades a millorar la gestió dels clients vulnerables, així com reforçar la col·laboració amb les entitats del Tercer Sector i la comunicació amb els Serveis Socials. La companyia, que és la primera energètica espanyola en impulsar un pla específic per combatre la vulnerabilitat, destinarà 4,5 milions d'euros anuals al projecte.\nNo puc pagar les factures\nLa companyia, en el marc del Pla de Vulnerabilitat, ha posat en marxa diferents iniciatives operatives que reforçaran la gestió dels clients vulnerables. Així, els clients de Gas Natural Fenosa que es trobin en situació de vulnerabilitat i no puguin afrontar les factures energètiques, poden informar la companyia de la seva situació a través de diversos canals:\nTrucant al telèfon 900 724 900. La companyia ha creat un telèfon gratuït exclusiu per a l'atenció dels clients vulnerables, que està disponible les 24 hores al dia, tots els dies de la setmana. En aquest, els operadors revisen cada cas amb deteniment i els aconsellen com pot reduir la seva factura. A més, els clients poden sol·licitar informació, consultar els seus dubtes, entre d'altres.\nDirigir-se als Serveis Socials de l'ajuntament del seu municipi i explicar-los la situació en la qual es troba. Els Serveis Socials dels ajuntaments poden elaborar un informe de vulnerabilitat que podran remetre a Gas Natural Fenosa.\nDirigir-se als canals habituals de comunicació de Gas Natural Fenosa amb els clients com, per exemple, els centres d'atenció al client.\nCentre d'Atenció al Client de Gas Natural Fenosa\nUna vegada Gas Natural Fenosa coneix la situació de vulnerabilitat del client, la companyia paralitza el tall de subministrament i paralitza també la reclamació del deute. També ha flexibilitzat el pagament dels rebuts als clients vulnerables ampliant, podent fraccionar el pagament oferint als clients les quotes que millor s'adaptin a les seves possibilitats, sense cap quota inicial i sense cap tipus d'interès.\nEls clients vulnerables de Gas Natural Fenosa poden trucar al telèfon gratuït 900 724 900, on rebran assessorament\nIgualment, la companyia ha reforçat les comunicacions amb els clients. Informa 7 vegades els clients, a través de cartes i telèfon, abans de procedir la sol·licitud de tall de subministrament. Així, entre la primera carta de devolució bancària fins que la companyia sol·licita el tall de subministrament transcorren 140 dies (prop de 5 mesos), per sobre del que marca la legislació vigent.\nTreballar amb les entitats socials\nMés enllà del seu vessant operatiu, el Pla de Vulnerabilitat de la companyia inclou un conjunt de mesures socials que duu a terme la Fundació Gas Natural Fenosa amb l'objectiu de reforçar també la comunicació i les actuacions amb les entitats socials.\nSeu de la Fundació Gas Natural Fenosa\n"És molt important el paper que juguen les entitats socials, que no oblidem que tenen per objectiu últim la millora de la societat en tots els àmbits, també en el de la pobresa energètica. D'allà, que hàgim ja iniciat la col·laboració amb diverses entitats sense ànim de lucre que treballen i coneixen el dia a dia i la realitat de les famílies vulnerables i també que hàgim creat un telèfon gratuït (900 444 000) per mantenir una comunicació directa i constant amb totes elles", destaca el director general de la Fundació Gas Natural Fenosa, Martí Solà.\nÉs molt important el paper que juguen les entitats socials que coneixen la realitat de les famílies vulnerables\nLa Fundació Gas Natural Fenosa ha posat en marxa un programa de voluntariat corporatiu orientat al col·lectiu vulnerable. El programa, que es desenvolupa en col·laboració amb diferents entitats, inclou l'assessorament per part d'empleats voluntaris de la companyia energètica, que destinen part del seu temps a l'atenció de persones vulnerables a la recerca de la millor solució per a cada situació particular.\nL'Escola d'Energia Social\nLa Fundació Gas Natural Fenosa ha creat també una Escola d'Energia Social amb l'objectiu d'assessorar i formar treballadors de les entitats del Tercer Sector i el personal dels Serveis Socials municipals en eficiència energètica. D'aquesta forma, pretén mitigar l'impacte en la societat de la vulnerabilitat energètica.\nEl centre té previst formar més de 2.000 persones cada any, gràcies a la programació de més de 60 seminaris i 50 tallers anuals.\nA més, l'Escola editarà guies divulgatives i crearà una pàgina web per divulgar consells i mesures perquè les llars puguin aplicar-los per reduir la seva factura i minimitzar així l'impacte de la vulnerabilitat energètica.\nEl programa de formació pretén formar els treballadors socials i del tercer sector en bones pràctiques d'estalvi i eficiència energètica perquè les puguin traslladar a les persones necessitades, proporcionar-los instruments i materials per fer viable la implantació de pràctiques eficients a les llars més necessitades, promocionar la comprensió i el seguiment del consum energètic als habitatges, i donar a conèixer els programes i les accions de la Fundació Gas Natural Fenosa en l'àmbit de la pobresa energètica.\n"Aquest projecte està inspirat en el model de solucions que estan aplicant països com Àustria, Bèlgica o Hongria per pal·liar la pobresa energètica i que comprenen programes de formació per als professionals que treballen diàriament amb el col·lectiu vulnerable. En aquests països ha resultat molt efectiu i esperem que aquí també ho sigui", apunta Martí Solà, director general de la Fundació Gas Natural Fenosa.


Compromís arranca aquest mes la campanya electoral per a 2019 com a garantia per a recuperar les polítiques del canvi a Alacant – Compromís per Alacant\nPublicat el 18 Maig 2018 en Alacant, Compromís per Alacant, Natxo Bellido, Propostes\nDavant l’Assemblea local, Natxo Bellido ha apostat per consolidar el lideratge guanyat en aquest mandat després de demostrar estabilitat, capacitat de diàleg i de consens, projecte de ciutat i perfil institucional i de govern.\nAnima a la participació per a començar la campanya electoral el 27 de maig en l’acte que sota el lema ‘La força de la dignitat i el bon govern’, comptarà amb Mónica Oltra i Joan Baldoví, entre altres referents\nAlacant, divendres 18 de maig de 2018\nEl secretari general de Compromís per Alacant, Natxo Bellido, ha avançat hui davant l’Assemblea local, que “Compromís està cridada a ser la força que lidere i garantisca la consolidació de les polítiques del canvi a Alacant”. Amb l’experiència institucional acumulada durant el present manat, i de cara a la campanya electoral per als comicis de 2019, que Compromís arrancarà a Alacant el pròxim 27 de maig amb un gran acte de País, la coalició treballa ja en la definició d’un Projecte de Govern sòlid, que definisca i impulse els grans reptes i els projectes motors del futur de la ciutat.\n“Cal recuperar el canvi, i que l’Alcaldia del PP siga solament un desagradable parèntesi que esperem servisca per a la reflexió i autocrítica de les forces progressistes”, ha avançat Bellido, qui ha remarcat que el manteniment de la dreta en el govern “farà que els pitjors vicis de la seua forma de gestionar: corrupció, incompetència i l’abandó de les polítiques lligades a #Rescatempersones, tornen a la ciutat”.\nEn les pròximes eleccions la ciutadania haurà de decidir “si es consolida o es per al canvi”. És a dir, decidir “si vam sumar en clau progressista, i avancem des del lideratge de Compromís cap a la consolidació de les polítiques del canvi, amb el que açò ha suposat per a millorar la vida de les persones, guanyar drets per a tothom, recuperar la confiança institucional i superar la hipoteca reputacional com a societat, o tenir uns governs que reivindiquen els interessos propis davant el maltractament que el Govern Central atorga a Alacant i al conjunt del País Valencià”.\nO bé, “si des de l’impuls de la marca de Ciudadanos, disposada a ser la referència en l’univers de la dreta, tornem a amagar l’agenda social de les prioritats públiques, callem davant la recentralización de l’Estat, i deixem el govern, i parle especialment de la ciutat d’Alacant, en mans d’una formació política que s’ha caracteritzat per la irrelevancia i inutilitat política, la immaduresa com a projecte, la incapacitat per a prendre decisions i els seus posicionaments ultraliberales en termes econòmics i més ultres que el PP en tot allò relacionat amb la cultura propia”.\nDavant aquesta situació, Natxo Bellido ha advertit que les forces progressistes d’Alacant “tenim l’obligació de recuperar la confiança de la ciutadania que va votar canvi l’any 2015 perquè ens juguem molt com a societat”.\nEn aquest sentit, Bellido ha recordat que Compromís ja ha fet autocrítica dels seus errors comesos en el govern plural, i ha insistit a demanar al conjunt de l’esquerra alacantina un “procés de reflexió honest i profund” del que han sigut aquests tres anys, una reflexió que resulta “imprescindible”, perquè puguen avançar cap a la regeneració i canviar les maneres d’entendre la governabilitat, i la nova realitat política que ens aboca a totes i tots a la política d’aliances de governs progressistes útils, lleials i sostenibles en el temps.\nESTABILITAT, DIÀLEG I PROJECTE DE CIUTAT\nMentre aqueixos processos passen, Compromís es dedicarà a consolidar la posició de lideratge que s’ha guanyat en aquesta legislatura a força de mostrar estabilitat, capacitat de diàleg, voluntat de consens, projecte de ciutat i perfil institucional i de govern.\nAixí mateix, ha avançat, en l’actualitat Compromís treballa ja en la definició del seu Projecte de Govern per a Alacant, amb iniciatives tals com les Jornades de Ciutat #ProjectAlacant celebrades en els mesos de març i abril, les conclusions del qual formen part dels treballs del futur Programa de Govern de Compromís per a les eleccions de 2019.\nAquest programa, ha avançat Natxo Bellido, arreplegarà els reptes de futur d’Alacant, entre els quals destaquen:\nCom a reptes estratègics:\n1) el traure avant projectes de planificació estratègica com el Pla de Ciutat i el Pla General; 2) la definició dels projectes motors del futur de la ciutat; 3) intensificar la cooperació amb la ciutat d’Elx; 4) aprofitar la potència econòmica de l’EDUSI Les Cigarreres com a motor de transformació urbana d’una zona vital en la ciutat, com a nexe entre Centre i Perifèria; 5) fer realitat el Parc Central; 6) ordenar la façana litoral de la ciutat, aportant amabilitat a les relaciones Ciutat-Port; i 7) situar en l’agenda pública una sèrie de reivindicacions justes a exigir a les administracions central i autonòmica.\nCom a reptes democràtics:\n1) recuperar l’autonomia municipal enfront de la intervenció Ministerial del Pla d’Ajust; 2) salvaguardar l’autonomia del poder polític enfront de les pressions dels poders econòmics; 3) seguir avançant en la recuperació de la identitat de la ciutat com a factor de reconciliació i integració ciutadana, a través de la memòria democràtica i la cultura; 4) avançar en els reptes derivats de la transparència i el bon govern en l’administració; i 5) consolidar un projecte de ciutat inclusiva.\nCom a reptes socioeconòmics:\n1) lluitar contra l’emergència social en la qual viuen milers de persones en la ciutat i plantejar des del Pla d’Inclusió Social estratègies estables per a equilibrar socialment una ciutat fortament marcada per la seua dualitat; 2) diversificar el model econòmic de la ciutat evolucionant cap a un model que incloga l’economia del coneixement com a aposta del futur; 3) plantejar una política ambiciosa en matèria d’habitatge que abaste l’envelliment del parc d’habitatges, l’impuls de polítiques públiques a la rehabilitació en zones degradades de la ciutat i l’accés a l’habitatge per als joves.\nCom a reptes ambientals:\n1) donar solucions al problema de la neteja de la ciutat i el manteniment dels espais públics; 2) apostar per garantir l’activitat econòmica del Port amb les màximes garanties ambientals i de salubritat; 2) avançar cap a un model de ciutat més amable quant a la mobilitat, ampliació de zones verdes i proposar de forma dialogada un model de Casc Històric i Centre Tradicional que millore la convivència entre activitats econòmiques lligades a l’oci i l’hostaleria, i l’habitabilitat i manteniment d’altres activitats lligades al comerç de proximitat; i 4) implementar una estratègia local contra el Canvi Climàtic.\nDIA 27 DE MAIG: ARRENCADA DE LA CAMPANYA ELECTORAL\nEl secretari general de Compromís Per Alacant a més ha fet referència a solidesa i fortalesa del projecte de Compromís per a consolidar el lideratge del canvi polític, i ha cridat a la mobilització de militants i simpatitzants per a començar la campanya electoral amb fortalesa i il·lusió diumenge que ve 27 de maig en l’acte de País que commemora a Alacant els tres primers anys de governs del canvi.\nL’acte, sota el lema ‘La força de la dignitat i el bon govern’, comptarà amb les intervencions de la vicepresidenta del Consell, Mónica Oltra, i del diputat de Compromís en el Congrés, Joan Baldoví, i constitueix el primer pas en la carrera per a liderar la recuperació de l’Alcaldia al 2019, i ajudar a aconseguir la reedició d’un govern progressista a la Generalitat Valenciana, amb Mónica Oltra de Presidenta.\n“Des de la proximitat, des de la humilitat, des de la pedagogia i des del diàleg sincer caldrà invertir molts esforços a fer entendre a la ciutadania que la fórmula dels governs plurals progressistes és la millor manera de fer bones polítiques, de polítiques per a les persones, de comptar amb bons governs”.\nAçò ha passat en la Generalitat Valenciana, o en les ciutats de València, Elx o Castelló, però perquè açò siga possible en la ciutat d’Alacant, fa falta que el canvi de govern de pas a un vertader Govern del Canvi. “En el 2019 hem de dir que la millor garantia per a superar la coalició de dretes, –el bipartit de dretes Ciudadanos-PP –, per a recuperar el canvi progressista a la ciutat i que siga realment un Govern del Canvi, serà gràcies a donar la confiança electoral a Compromís”, ha conclòs.\nArxivat en: Alacant, Compromís per Alacant, Natxo Bellido, Propostes eleccions 2019, govern del canvi, Joan Baldoví, Mónica Oltra, programa\n← Compromís reclama la convocatòria urgent de la Comissió de Neteja perquè done explicacions sobre l’informe sobre les condicions del contracte de neteja\nCompromís urgeix a l’equip de Govern a signar ja el conveni amb la Conselleria de Medi ambient que permetria escometre millores en la gestió de residus per valor de 190.000 € →


i vol lliure | enciclopèdia.cat\nEl vol a vela a Catalunya\nCampionat del món de parapent, modalitat del vol lliure, celebrat a Àger el 2011\nEsport aeri practicat amb un planador.\nEn són modalitats esportives l’ala delta, el parapent i el vol a vela. En vol lliure, es contraresta el moviment descendent del planador per mitjà del vol tèrmic, el vol d’ona i el vol vessant. Es considera un esport d’aventura.\nEs considera que el principal impulsor del vol a vela fou l’alemany Otto Lilienthal, que es valgué dels estudis d’aerodinàmica de sir George Cayley i entre el 1891 i el 1896 experimentà amb diversos ginys voladors sense motor i arribà a fer 2.000 vols d’entre 25 m i 250 m. Entre el 1911 i el 1914 uns estudiants de Darmstadt, Alemanya, reprengueren l’activitat i es llançaren pels turons de la Wasserkuppe i aconseguiren vols de fins a 830 m de distància i de quasi dos minuts de durada. Paral·lelament, abans de dur a terme el primer vol amb motor de la història (1903), els germans Orville i Wilbur Wright també feren diverses proves als EUA amb tres planadors diferents (1900-02). L’any 1911 Orville Wright feu un vol de 9.45 minuts de durada, rècord que no fou batut fins deu anys després. Després de la Primera Guerra Mundial, la indústria aeronàutica alemanya es focalitzà en el vol sense motor a causa que el tractat de Versalles els prohibia construir avions de motor. Oskar Ursinus, conegut com el pare del Rhön, creà la primera associació de vol a vela i organitzà el primer concurs de la història (1920). D’aquella experiència nasqué el Vampyr, planador que el 1922 volà més de 50 minuts pels vessants de la Wasserkuppe. Un vol posterior arribà a 9 km de distància i tingué una durada de 1.16 hores, fou el primer cop a la història que se superava l’hora de vol. Al mateix temps es creà un altre grup d’aficionats a l’actual Lituània i, juntament amb el club alemany, l’any 1924 crearen el primer organisme regulador del vol a vela del món: la Rhön-Rossitten Society. El 1930 es fundà l’ISTUS, primer organisme internacional que tenia com a objectiu desenvolupar les tècniques de vol sense motor. L’any 1932 es creà la Comissió Internacional de Vol a Vela (IGC) dins la Federació Aeronàutica Internacional (FAI), comissió que inicialment també fou coneguda amb les sigles franceses CIVV i CVSM. A partir dels anys trenta el disseny dels planadors evolucionà i el vol a vela es convertí en esport nacional a Alemanya. Fou esport d’exhibició als Jocs Olímpics de Berlín (1936) i no fou esport olímpic als Jocs programats a Hèlsinki l’any 1940 a causa de l’esclat de la Segona Guerra Mundial. A final dels anys trenta les competicions de velocitat s’imposaren per sobre de les de durada i de les de distància. L’any 1937 es disputà a Alemanya el primer Campionat del Món de vol a vela, si bé no fou fins el 1948 que començà a organitzar-se regularment cada dos anys. Inicialment es disputà en classe open; entre el 1952 i el 1956 s’afegí la classe biplaça; a partir del 1958 s’inclogué l’estàndard; el 1978, la de 15m; el 1997, la classe món, i el 2001, la classe club i la de 18 m. Actualment el Campionat del Món es disputa en dues localitzacions diferents segons la classe: open, 15 m i 18 m, d’una banda, i estàndard, món i club, de l’altra. La classe món la gestiona l’Organització Científica i Tècnica del Vol a Vela(OSTIV), creada el 1948 i vinculada a la FAI des del 1978. D’altra banda, el Campionat del Món de vol a vela acrobàtic es disputà per primera vegada l’any 1985 i el supervisa la Comissió Internacional de Vol Acrobàtic (CIVA). El 2001 aquesta competició fou inclosa en els Jocs Aeris Mundials. En categoria femenina, el primer Mundial es disputà l’any 2001, si bé entre el 1979 i el 1999 també es disputà el Campionat d’Europa femení, al qual la FAI donà caràcter de Campionat del Món. El primer Campionat d’Europa masculí tingué lloc l’any 1982. Altres competicions destacades són la Barron Hilton Cup, creada el 1981, i el Gran Premi de vol a vela, creat el 2005. Alemanya és el país amb més tradició pel que fa a la pràctica del vol a vela.\nCampionat d’Europa d’ala delta, modalitat del vol lliure, celebrat a Àger el 2010\nEl pioner del vol sense motor a Catalunya fou Marià Foyé, que el 1928 dugué a terme la primera conferència sobre aquesta temàtica a Catalunya. L’any 1930 dissenyà el primer planador català i al febrer del 1931 fundà Falciots de Palestra, entitat especialitzada en vol a vela. També impartí cursos a l’Escola d’Aviació de Barcelona i el 1934 baté el rècord estatal de permanència a l’aire amb una marca de 5 hores i 15 minuts. A inici dels anys trenta també destacà Joan Maluquer, que dissenyà diversos planadors, promogué la fundació de l’Agrupació de Vol sense Motor de l’Escola Central d’Enginyers Industrials de Madrid i col·laborà amb els serveis d’aeronàutica de la Generalitat de Catalunya. A més de Falciots de Palestra, l’altra entitat pionera de vol sense motor a Catalunya fou l’Aeroclub de Barcelona, fundat l’any 1930 i que feu les pràctiques de vol a l’Aeròdrom Canudas. L’any 1932 ambdues entitats organitzaren la Primera Setmana de Vol sense Motor a Puigcerdà. Al febrer del 1933 es fundà la Federació Catalana de Vol a Vela, que a més de dur a terme diversos cursos de vol, organitzà les edicions de la Setmana de Vol sense Motor al Montseny (1933) i a Sabadell (1934-35). Al mateix temps, diversos aeroclubs crearen les seves seccions de vol sense motor, entre els quals, l’Aeroclub de Sabadell i del Vallès, el Reial Aeri Club de Lleida, l’Aeronàutic Club del Prat de Llobregat, l’Aeronàutic Club Empordanès i l’Aeronàutic Club de Sant Andreu, així com l’Aeroclub de Catalunya, que creà la secció de vol sense motor l’any 1934. La primera catalana que obtingué el títol de pilot de vol sense motor fou Dolors Vives (1936). Durant aquesta època també destacà Joan Balcells, que feu nombrosos llançaments de vol sense motor i fundà la segona Escola Catalana d’Aviació (1935). Després de la Guerra Civil Joan Balcells reorganitzà l’escola de vol de l’Aeroclub de Barcelona (1942), dirigí l’Escola Provincial de Vol sense Motor del Prat de Llobregat, on destacà com a alumne Josep Gorina, i des del 1956 impulsà la pràctica del vol a vela a l’Aeroclub Barcelona-Sabadell. Una de les figures més rellevants del vol a vela català dels anys cinquanta, fou Miquel Ara, instructor de vol des del 1941, director durant molts anys de l’Escola de Vol sense Motor de Monflorite, Osca, i que el 1952 es proclamà campió del món en la modalitat biplaça juntament amb Luís Vicente Juez. El 1948 també aconseguí el rècord espanyol de distància en recórrer 321 km i, poc després, el rècord mundial d’altura amb biplaça en ascendir fins a 6.300 m. L’any 1963 Àngel Anglada, Ignasi Amat i Antoni Freixas promogueren la fundació de la secció de vol a vela de l’Aeroclub Barcelona-Sabadell, que fou creada oficialment al març del 1967 amb seu a l’Aeròdrom d’Igualada-Òdena. Posteriorment es constituí com a club independent i prengué el nom de Club de Vol a Vela Igualada-Òdena. Àngel Anglada presidí l’aeroclub els anys setanta, i fou vuit vegades campió d’Espanya en categoria open (1980, 1981, 1984, 1987, 1988, 1990, 1995, 1996), baté diversos rècords d’Espanya i participà en dos Campionats del Món (1968, 1981). Un altre dels fundadors del club, Pau Ayesta, destacà en vols de llarga distància i establí el rècord d’Espanya de distància a un punt prefixat amb un vol que superà les nou hores de permanència a l’aire (1976). L’any 1974 Antoni Agramont impulsà l’escola de vol del club. També destacà Pere Ribalta, que s’inicià en el vol a vela a Monflorite i que dugué a terme nombrosos vols amb planador per tota la geografia catalana partint de l’Aeròdrom d’Igualada-Òdena. Els anys setanta començà a organitzar vols per a turistes a l’Aeròdrom d’Empuriabrava i el 1974 creà la secció de vol a vela de l’Aeroclub de Girona. Poc després, l’Aeroclub Empordà, fundat el 1977, també inclogué una secció de vol a vela. D’altra banda, el 1973 es creà el Centre de Vol a Vela la Cerdanya, amb seu a l’Aeròdrom de la Cerdanya, que desaparegué a principi de la dècada de 1980, però que fou reconstituït com a secció de vol a vela de l’Aeroclub Barcelona-Sabadell l’any 1999. Anualment organitza la Copa Ceretana de vol a vela. La Federació Aèria Catalana (FAC) regula la pràctica del vol a vela en l’àmbit català i el 1981 organitzà el primer Campionat de Catalunya de l’especialitat. També organitzà alguna edició del Campionat d’Espanya, l’última a la Cerdanya (2009). L’any 2012 la FAC tenia tres clubs federats: el Centre de Vol a Vela la Cerdanya, com a secció de l’Aeroclub Barcelona-Sabadell; el Club Albatros de Vol a Vela de Lleida, i el Club de Vol a Vela d’Igualada-Òdena, el més destacat de Catalunya. La FAC té escola de vol i ofereix la possibilitat d’aconseguir el títol oficial de pilot de planador. El 2010 tenia uns 120 socis. Un dels pilots més destacats dels darrers anys ha estat Marcel Soler, que el 1987 guanyà el primer dels seus disset Campionats d’Espanya, la majoria en classe estàndard, i que participà en diversos Campionats del Món. També destacà Àlex Nielles, que morí en un accident de planador durant el Campionat d’Europa (2013).


Llarena usa la postveritat per processar l'independentisme per rebel·lió\nBarcelona. Dissabte, 24 de març de 2018. 05:30\nActualitzat Dissabte, 24 de març de 2018. 05:30\nVolien, volien, volien. No hi ha fets gaire clars. Hi ha, com a molt, presumptes “representacions”. O presumptes “voluntats”. Però n'hi ha prou perquè Pablo Llarena processi per un presumpte delicte de rebel·lió -a més dels de desobediència i malversació- el president Carles Puigdemont, el vicepresident Oriol Junqueras i 11 membres més del Govern, els Jordis i Marta Rovira, en la causa pel referèndum d’autodeterminaciò de l’1 d’octubre. La postveritat ha entrat amb força en la praxi judicial espanyola.\nEl magistrat de la sala segona del Tribunal Suprem sosté en la interlocutòria del processament que els líders independentistes no només van “utilitzar el poder de la massa” contra les forces policials que pretenien impedir el referèndum a fi d’assolir la independència. També s'en van servir perquè l’Estat es rendís “a la determinació violenta d’una part de la població que amenaçava amb expandir-se”. “D’aquesta manera, el delicte que s’analitza és plenament exigible als qui, coneixent l’ineludible esclat social que resultava ja inherent als fets, el van incorporar a la seva actuació criminal”, assenyala el jutge.\nPerò, com hi arriba, a una conclusió tan gasosa? El delicte de rebel·lió, regulat per l'article 472 del Codi Penal i penat amb fins a 30 anys de presó, exigeix que es produeixi un alçament violent i públic. En la interlocutòria, Llarena es refereix a la protesta del 20 de setembre davant la seu d’Economia com a “violento levantamiento”. No gosa usar, però, el terme “alzamiento”, per les evidents connotacions militars, el tot absents. En general, del component violent, en parla de manera abstrusa i tautològica: “Actua violentament -la cursiva és seva- qui ho fa de manera violenta, la qual cosa no presenta un contingut típic plenament coincident amb actuar amb violència”.\nPresa d'ostatges amb trets a l'aire\nEl jutge dubta, però, de seguida, enfila el camí de la conclusió clarament preestablerta. “En qualsevol cas”, assenyala, la protesta del 20 de setembre, mentre la Guàrdia Civil escorcollava la seu de la conselleria d’Economia “reflexa totes les exigències que s’han identificat per a un actuar violent i fins i tot per a la violència”. Llarena sosté que 60.000 manifestants, als quals es refereix com a “muchedumbre”, van actuar com una “massa de força”. I no de manera només “intimidatòria” sinó restringint la capacitat d’actuació dels agents. Ho arriba a comparar amb una “presa d’ostatges mitjançant trets a l’aire”.\nEl que va succeir -o no- el 20 de setembre és la clau de volta del relat acusatori que construeix Llarena per justificar la “rebel·lió”. Fins i tot admetent que no és clar el que va passar. Així, Llarena assenyala que els fets del 20-S no els avalua “estrictament pel seu contingut sinó per la capacitat de reflectir que existia un risc que les mobilitzacions futures desemboquessin en una violència instrumentalitzada per assolir la independència”. Una mena d'assaig general, el qual “va permetre que tots els involucrats al procés es representessin el risc que futures mobilitzacions poguessin esclatar amb episodis de forta lesivitat i dany al grup social”.\nSegons Llarena, els principals líders independentistes “sempre van haver de representar-se que el procés acabaria amb el recurs a la utilització instrumental de la força”. Però “en tot cas”, “i encara que s’entengués que el recollit a la instrucció no aporta la fèrria justificació d’aquesta intencionalitat inicial (…) per descomptat que es van representar que el fanatisme violent de molts dels seus seguidors s’havia de desfermar”.\nEl primer nivell\nA partir d’aquí, el magistrat estableix diversos nivells de presumptes responsabilitats. Al primer nivell, el president Puigdemont, el vicepresident Junqueras i el conseller d’Interior, Joaquim Forn, els quals, van preferir “continuar el procés” tot i que havien estat advertits pels Mossos “d'un greu risc d’incidents violents procedents d’un sector de la població particularment mobilitzat”.\nTambé situa al primer nivell els presidents de l’ANC i Òmnium, Jordi Sànchez i Jordi Cuixart, als quals acusa d’haver impulsat “una massa de força” contra la policia durant la votació de l’1-O després d'haver dirigit la protesta davant d'Economia el 20 de setembre. Una "convocatòria incendiària" -afirma- en la qual Cuixart "va apel·lar a la determinació mostrada en la guerra civil (no passaran!)", en referència a les forces de seguretat espanyoles, els tristament famosos piolins.\nEl dia del referèndum, Llarena relata que un nombre important de ciutadans van fer front a la tasca dels policies, la qual cosa "a més de les lesions patides per diversos ciutadans fruit de l'ús de la força policial" -reconeix de passada- "es va materialitzar en nombrosos actes de violència que van lesionar diversos agents o van danyar el seu material". El jutge detalla de manera prolixa els llocs on es van produir les "agressions" als guàrdies civils i policies espanyols.\nLlarena col·loca al segon nivell els encausats que, al seu parer, van contribuir a realitzar la votació. El primer nom que hi apareix és el de Marta Rovira -exiliada des d’aquest divendres-, qui va tenir “una participació essencial” al llarg de tot el procés i una “responsabilitat rectora” per aconseguir centres de votació.\nTambé al segon nivell hi ha el conseller de Presidència, Jordi Turull, de nou empresonat, com a responsable de la inserció publicitària del referèndum, les infraestructures informàtiques i el reclutament de voluntaris. El tercer és Raül Romeva, conseller d’Afers Exteriors, a qui se situa com a responsable de l’arribada d’observadors internacionals al referèndum. Tasca en la qual hauria col·laborat també s’assenyala, la presidenta del Parlament, Carme Forcadell, la participació de la qual “en tot cas (…) ha anat de la mà amb la violència manifestada en les últimes fases del desenvolupament de l’acció”. “Hi va ser a la manifestació del 20 de setembre”, es remarca.\nEls també consellers Toni Comín (Sanitat), Dolors Bassa (Treball i Afers Socials) i Clara Ponsatí (Ensenyament) són acusats com a responsables del control dels locals de votació dependents de les seves conselleries. Al conseller de Territori, Josep Rull, se l’acusa, finalment, d’haver impedit que un ferry que havia d’acollir una part important de les forces policials espanyoles destinades a impedir el referèndum atraqués al port de Palamós.\nAtac a l'Estat encara en desenvolupament\nLlarena veu també la "intencionalitat de les revoltes" en les "nombroses mobilitzacions que, amb posterioritat a l'1-O es van continuar impulsant per a l'exigència de reconeixement de la república catalana". Es tracta d'un "atac a l'Estat constitucional", afirma en una expressió que voreja la del "cop d'Estat" de què acusa el PP i els seus aliats unionistes a l'independentisme, d'una "gravetat i persistència inusitada i sense parangó en cap democràcia del nostre entorn". "Un atac que pot estar en desenvolupament, per més que es trobi puntualment larvat i que pugui pretendre servir-se d'un relleu en els seus protagonistes". Fins i tot una vegada aplicat el 155, assegura. Tot un avís a navegants i la justificació de per què ha mantingut a la presó als Jordis, Junqueras i Forn i per què ha fet tornar a ella a cinc líders més del procés.


Un any més, els infants i joves de Celrà podran gaudir durant l'estiu d'un conjunt de casals i d'activitats culturals, d'esport i de lleure variades i amb garantia de qualitat, que han estat organitzades per diferents entitats i associacions de la ciutat, així com també per l'Escola Municipal de Dansa i l'Escola d'Art de Celrà.\nEnguany, es podran realitzar els següents casals i activitats:\nTallers a l’Escola Municipal de Dansa de Celrà.\nCasal Artístic, a càrrec de l’Escola d’Art de Celrà i l'Àrea de Cultura.\nCasal l’Esplai, a càrrec de l’Esplai de Celrà.\nCampus de Futbol, a càrrec de l’U.C.E Celrà.\nCampus de Rítmica, a càrrec del Club de Rítmica Celrà.\nCasal Esportiu de Patinatge, a càrrec del Club de Patinatge Celrà.\nPer a més informació sobre els casals, dates d’inscripció i reunions informatives, descarregueu el llibret de casals.\nL'Ajuntament de Celrà ha obert la convocatòria per a la subhasta pública de tres finques municipals ubicades al carrer Joan Salvat Papasseït i carrer Pau Picasso. Podeu consultar a l'[e-tauler de la pàgina web de la corporació] l'anunci de la convocatòria i el plec de condicions, on s'estableix la documentació a presentar.\nEl termini de presentació de sol·licituds finalitza el dia 24 de maig de 2018, a les 19 hores.\nEl Patinatge Celrà es classifica per primer cop per al Campionat d'Europa de Grups Show\nEl Grup xou juvenil del Club Patinatge Celrà està realitzant una magnífica temporada. Han aconseguir una segona posició al Campionat territorial, seguit d'un tercer lloc al Campionat de Catalunya i, finalment, un tercer lloc al Campionat d'Espanya. Aquesta darrera classificació portarà el club celranenc, per primera vegada en la seva història, a participar a finals d'abril al Campionat Europeu de Grups Show que se celebrarà a Lleida.\nL'Ajuntament instal·la el primer punt municipal de recàrrega semiràpid per a vehicles elèctrics\nL'Ajuntament de Celrà ha instal·lat un punt de recàrrega semiràpid per a vehicles elèctrics al carrer Just Puig. El punt de recàrrega funciona amb una tarjeta indidivual que cada persona haurà de demanar a l'ajuntament, per poder recarregar el seu vehicle elèctric de manera gratuïta, tot i que hi haurà unes limitacions. Us podeu adreçar a l'ajuntament per obtenir més informació sobre aquest servei.\nCelrà s'afegeix al Dia mundial de l'activitat física amb una jornada de dinamització saludable\nPer novè any consecutiu el Pla d’Activitat Física, Esport i Salut (PAFES) es va afegir a Agita Mundo i l’OMS per celebrar el Dia Mundial de l’Activitat Física, que es commemora el 6 d’abril, amb l’objectiu de difondre el missatge "Acumuleu 30 minuts d’activitat física cada dia". A Celrà, el 12 d'abril es va fer una jornada de dinamització saludable al Parc de Salut, a càrrec d'Estela Gomez, fisioterapeuta i dinamitzadora dels parcs de salut de Dipsalut, organitzada per Anna Cerezo, coordinadora en Salut comunitària del CAP Celrà, i l'Àrea d'Esports de l'Ajuntament.\nEl projecte O-Coopa't es presenta a Celrà\nEl projecte O-Coopa't és una iniciativa que pretén empoderar i capacitar tot un grup de persones amb dificultats d'inserció al mercat de treball. L'activitat principal del col·lectiu al qual s'adreça són els serveis a la llar, en forma de serveis personals, neteja i cura de persones. La proposta d'enguany pretén treballar les competències tècniques específiques del sector, a la vegada que es treballen les competències transversals.\nL'acció formativa comença l'11 d'abril i durarà fins al 31 d'octubre, amb una vintena d'alumnes.\nEl concurs de fotografia de la festa major 2018 premiarà les millors postals de Celrà\nDins els actes de la festa major 2018, l'Àrea de Cultura de l'Ajuntament de Celrà convoca una nova edició del concurs de fotografia, que aquest any porta per lema La postal de Celrà. El concurs s'organitza en col·laboració amb l'aula de fotografia de l'Escola Municipal d'Art. El termini de presentació d'originals acaba el divendres 20 d'abril, a les 14.30 h. Podeu consultar les bases detallades a continuació o descarregar el PDF clicant la imatge de la dreta.\nS'ha publicat l'aprovació inicial del Reglament Orgànic Municipal\nDiumenge 25 de març: anem al Carnaval d'Alenyà\nS'inicia el procés de preinscripció a les escoles per al curs 2018-2019